text: Tænder du på tatoveringer?
  13 august 2012 kl. 13.29
  En mand fra Lindved har på tre måneder samlet 2.500 brugere på en dating-side for folk med tatoveringer.
  Krage søger mage, siger et gammelt ordsprog. Det gælder i høj grad også på nettet i dag, hvor der er dating-sider for landmænd, folk med lyst til en affære og de, der føler sig særligt smukke.
  Nu har Nicolaj Skannerup stiftet tatsdating.dk og sørget for, at dem med tatoveringer også kan finde hinanden online.
  20-årige Line Mjels er en af de brugere, der har meldt sig til tatsdating, og hun glæder sig over den åbenhed, der er omkring tatoveringer på siden.
  - Altså de andre datingssites, der er de lidt mere dømmende, når det kommer til piercinger og tatoveringer. Og så synes jeg, at de havde lidt mere åbent sind derinde, siger Line Mejls til TV SYD.
  Line Mjels har været på den tatoverede dating-side i tre uger nu. Det er der endnu ikke kommet en kæreste ud af, men siden har allerede skabt flere par, og Nicolaj Skannerup mener, at de tatoverede har mere til fælles en tusserne på kroppen.
  - Jeg tror, at de har det her med, at de er meget kunstneriske. Det er noget med at tegne og udfolde sig. Det har de har de til fælles. Det er der ingen tvivl om, siger Nicolaj Skannerup til TV SYD.
  Hver dag kommer der mellem 30 og 60 nye medlemmer på tatsdating-siden.
  Det er generelt en tendens på nettet, at dating-sider i bliver delt op i nicher.
  Tænder du på tatoveringer? 
  Deltag i debatten på www.facebook.com/tvsyd og vis os gerne din tatovering.
  